Nuwe NVG-hoof aangestel | Maroela Media
Adv. Shaun Kevin Abrahams sal die pos onmiddellik beklee. Abrahams, 'n senior staatsadvokaat in die eenheid vir prioriteitsmisdaad-litigasie in die kantoor van die NDOV, sal oorneem as die land se vervolgingshoof nadat Mxolisi Nxasana verlede maand uitgetree het nadat hy en Zuma 'n skikkingsooreenkoms bereik het.
Silas Ramaite het in die interim as waarnemende NDOV-hoof opgetree.
Zuma het Donderdag in 'n verklaring gesê Abrahams het 17 jaar ervaring in die vervolgingsdiens. "Gedurende hierdie tydperk het hy uitgebreide ervaring en onberispelike tegniese kennis opgedoen. Ek is oortuig hy sal die doeltreffendheid van die Nasionale Vervolgingsgesag (NVG) kan verhoog. Ek wens hom sterkte toe met hierdie noodsaaklike verantwoordelikheid," het Zuma gesê.
Abrahams het 'n BIur-graad, BProc-graad en 'n LLB aan die Universiteit van KwaZulu-Natal verwerf.
Net 'n nuwe pion ?
Ek neem aan Zuma het hierdie keer eers die Universiteit gekontak om te bevestig aangaande die aansoeker se kwalifikasies.
Hey Zuma is jy seker die ou gaan jou nie vervolg nie ,sker nie anders fire jy hom ook met miljoene se aftree geld of het jy hom dalk vooraf betaal om jou nie op te sluit . gemors jy
Hierdie persoon is ook maar net 'n pion wat ook graag op die soustrein wil ry. Daar is ongelukkig nie pille wat korrupsie sal genees nie.